### 11.    Beslutning om at igangsætte proces mhp. at ophæve Lokalplan nr. 536 for landsbyfortætning i [adresse]

**Åbent**

Sagsnr.: 326-2020-2631        J.nr.: 01.02.05           Dokumentnr.:
326-2020-18344

**Sagstype**

Beslutning.

**Resume og sagens baggrund**

Lokalplan nr. 536 for landsbyfortætning i [adresse] er vedtaget
af Kommunalbestyrelsen den 27. oktober 2010. Lokalplanen gør det muligt at
udstykke seks parceller inkl. den eksisterende ejendom. Lokalplanen er ikke
realiseret og ejer af eksisterende ejendom anmoder om, at lokalplanen ophæves.
Sagen lægger op til udvalgets beslutning, om der skal igangsættes en proces
iht. planloven, hvorefter kommunalbestyrelsen træffer beslutning om at ophæve
lokalplanen.

**Indstillinger**

Chefen for Plan, Byg og Miljø
indstiller, at der igangsættes en proces mhp. at ophæve lokalplan nr. 536 for
landsbyfortætning i [adresse].

**Behandling**

Teknik- og Miljøudvalget.

**Sagsfremstilling**

Ejer af ejendommen Ærtevangen 2,
Mikkel Christensen, anmoder om at Lokalplan nr. 536 ophæves (oversigtskort bilag 1). Ejer
anser det ikke for realistisk at udvikle arealet som lokalplanen angiver, og
finder, at lokalplanen begrænser andre ønskede tiltag på ejendommen.

Formålet med lokalplanen (bilag
2) er at sikre, at området kan anvendes til boligformål, med åben lav
bebyggelse i 1 ½ plan. Det er endvidere formålet at sikre, at den nye
bebyggelse får en placering, udformning og ydre fremtræden, som understøtter
Kærbys eksisterende landsbymiljø og, at tilkørselsforholdene til området bliver
hensigtsmæssige.

Området ligger i landzone og lokalplanen indeholder
bonusvirkning, dvs. at den erstatter landzonetilladelser, der er nødvendige for
at realisere lokalplanen. Det er muligt at udstykke seks parceller á mindst 900
m2. Lokalplanen indeholder en række bebyggelsesregulerende bestemmelser
og angiver byggefelter, der fastlægger, hvor ejendommens beboelsesbygninger
skal placeres.

*Planloven*

I henhold til planloven kan kommunalbestyrelsen beslutte at
ophæve lokalplaner for landzonearealer, når en planlægning ikke længere synes
nødvendig. Beslutningen kan først træffes efter, at ejere af de berørte arealer
har haft mulighed for at udtale sig, inden for en frist på mindst 4 uger.

*Administrationen bemærker*

Administrationen bemærker, at en lokalplan ikke indeholder
handlepligt, dvs. at der ikke er krav om, at de anlæg mv. der er indeholdt i
planen *skal* realiseres. Planen giver mulighed for at udvikle området i
overensstemmelse med lokalplanens bestemmelser.

Administrationen finder, at lokalplanen giver et godt afsæt
for at udstykke til boligformål, under hensyn til landsbyens særligt
karakteristika. Imidlertid har der ikke på noget tidspunkt været antræk til at
realisere muligheden.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Oversigtskort, [adresse] 326-2020-29624 |
| Bilag 2 - Lokalplan nr. 536 for landsbyfortætning i [adresse] 326-2020-23942 |